คือกลัวท้องมากค่ะคือเห็นเขาบอกว่าถ้านั่งตัวง้อแล้วเป้นชั้นคือไม่ท้องแต่ไม่รู้ว่าเวลานั่งตัวงอแล้วใต้สะดือไม่เป้นชั้นจะท้องรึป่าวค่ะเวลากดลวไปตรงสะดือทำไมท้องมันแข็งหรอค่ะ อยากทราบว่าท้องรึป่าว
สวัสดีค่ะ การนั่งตัวงอแล้วหน้าท้องเป็นชั้นหรือไม่เป็นชั้นนั้น ไม่ได้เป็นอาการที่บ่งบอกว่าจะมีการตั้งครรภ์หรือไม่ค่ะ การที่จะทราบว่ามีการตั้งครรภ์หรือไม่ ต้องตรวจหาการตั้งครรภ์จากปัสสาวะหรือเลือดดูค่ะทั้งนี้ หากเป็นคนผอม หนังหน้าท้องบาง หรือเป็นคนออกกำลังกายและมีกล้ามเนื้อหน้าท้องที่แข็งแรง การนั่งตัวงอ ย่อมไม่ได้ทำให้เกิดเป็นชั้นๆ ขึ้นมาได้ แต่หากเป็นคนอ้วน หรือมีไขมันไปสะสมหน้าท้องมาก หรือไม่ค่อยได้ออกกำลังกาย กล้ามเนื้อหน้าท้องก็จะหย่อนและเกิดเป็นชั้นขึ้นมาได้ค่ะส่วนการที่กดลงไปที่สะดือแล้วแข็ง อาจเป็นเพราะกดในท่าที่กล้ามเนื้อหน้าท้องเกิดการเกร็งตัวขึ้นมา หรือเกิดจากเราเก็งกล้ามเนื้อหน้าท้องเอง จึงกดแล้วแข็งได้ค่ะ หากกดแล้วไม่เจ็บ ก็ไม่ได้ผิดปกติอะไร ทั้งนี้ หากสงสัยเรื่องการตั้งครรภ์ ก็ควรตรวจหาการตั้งครรภ์จากปัสสาวะค่ะ